**Referat af Bestyrelsesmøde d. 27. oktober 2020, kl. 19.00.**

**Sted: Fynslundhallen**

Til stede:

Rasmus Schmidt, valgt.

Michael Beck Lundsgaard, valgt.

Heidi Andersen, valgt.

Sonja Hovmand Steffensen, suppleant.

Camilla Beck Lundsgaard, Spejderne.

Hans Rostgaard, Fynslund Boldklub.

Karen Margrethe Christensen, Jordrup Forsamlingshus.

Jonna Rask, Aktivitetscentret.

Merete Due Paarup.

Fraværende:

Birgitte Høj Jepsen, Troldhedestiens venner.

Søren Vejen Jensen, valgt.

Fynslundhallen: Kandidat udpeges til næste møde.

Inden vi gik til det formelle bestyrelsesmøde med konstituering, var der besøg af en repræsentant fra Stenderup Halvøens Lokalråd, der dækker Sdr. Stenderup, Agtrup og Sdr. Bjert. Hun gav en flot præsentation af deres arbejde, projekter og arrangementer. Der var mange inspirerende ideer til vores nye Lokalråd. Meget af deres arbejde, svarer lidt til hvad 4F har lavet gennem de senere år i Fynslund – uden en formel forening/bestyrelse bag. Rasmus får tilsendt præsentationen.

**1. Formalia**

Michael blev valgt til ordstyrer. Heidi er referent.

Dagsorden blev godkendt uden kommentarer.

**2. Konstituering**

Formand: Heidi

Næstformand: Rasmus

Kasserer: Rasmus

Sekretær: Sonja – men det blev aftalt, at opgaven med at tage referat skulle gå på omgang.

Menigt medlem: Søren, Michael

**3. Repræsentant i Kolding kommunes Landsbyforum.**

Bestyrelsen pegede enstemmigt på Hans E Sørensen som lokalrepræsentant i Landsbyforum.

P.t. er der et beløb, der skal bruges inden årets udgang. Hallens bestyrelse tager sig af det.

Hans inviteres til næste møde for at fortælle om arbejdet.

**ANSVARLIG: Heidi**

**4. Drøftelse af arbejdet i Lokalrådet**

Vi diskuterede hvad Lokalrådets, og medlemmernes, opgaver skulle være.

Forskellige input:

* Rasmus forslog at lave et årshjul, med vigtige datoer for møder, generalforsamling, aktiviteter, deadlines for ansøgning af midler osv.

**ANSVARLIG: Rasmus laver forslag.**

* Lokalrådet skal have oversigt over lokale foreninger og deres kontakter. Der skal opfordres til at foreningerne opdaterer kontakt-informationer på [www.Fynslund.dk](http://www.Fynslund.dk).
* Når vigtige datoer ift møder og aktiviteter er afklaret, skal de i Fynslund Magasinet og på hjemmesidens kalender.

**Ansvarlig: aftales når bestyrelsen har afholdt næste møde.**

* Lokalrådets arbejde skal sikre udvikling i området, i stedet for affolkning.
* De tilstedeværende forenings-repræsentanter ser sig selv som ”observatører” og ambassadører for deres respektive foreninger. De kan for eksempel komme med input og tilbyde at samarbejde på tværs. Men da de allerede har opgaver ifm deres foreninger, kan de ikke deltage aktivt i Lokalrådets gøremål. Hans forslog at man til næste generalforsamling overvejer at udvide antallet af valgte bestyrelsesmedlemmer, for at mindske arbejdsbyrden på den enkelte.
* Det blev foreslået at Lokalrådets skal være en ”paraply”, koordinerende mellem foreninger, samt rådgive foreninger/borgere ved ansøgning af midler og fonde.
* Samle ansøgninger til Landsbypuljen.
* Lokalområdets kontakt til kommunen.
* Koordinere projektarbejdet omkring de ideer, der kom på generalforsamlingen. Lokalrådet efterlyser borgere/grupper/foreninger med interesse og lyst til at deltage i arbejdsgrupper.

**ANSVARLIG: på næste bestyrelsesmøde sammenfattes Lokalrådets visioner og mål.**

**5. Evt. gennemgang af generalforsamlingens idéoplæg.**

Velkomstkurve med velkomstfolder sættes på listen over opgaver. Denne opgave skal formaliseres og evt. opgraderes med nye tiltag, som ”klippekort/gavekuponer” fra lokale firmaer.

Michael foreslog at bestyrelsen rangordner og sorterer projekter, samt udvælger repræsentanter for udvalg, der arbejder videre.

Sonja foreslog at man kunne lave et projektkatalog på et separat møde.

Rasmus foreslog at vi inviterer borgere til at deltage i de forskellige udvalg. Hvis der ikke er interesse for at deltage aktivt, kan vi projektet slettes fra listen. Lokalrådets opgave er at opfordre og igangsætte. Dertil kan man benytte et skema, til at holde styr på projektet.

**ANSVARLING: Rasmus har forslag til skema, som han medbringer på næste møde.**

I forhold til store projekter, skal foreningen ikke være bange for omfanget. Foreningen er kontakten til for eksempel kommunen, men skal ikke trække læsset selv. Foreningen kan lave ”happenings”, som kan tiltrække både frivillige til arbejdsgrupper, skaffe opmærksomhed fra politikere og presse. = involvere folk, og huske at ikke alle projekter kan løses på et år.

Punkt til næste dagsorden: Start med at prioritere + planlægge projekter. (Sæt tidsfrister?)

**ANSVARLIG: Heidi og Rasmus.**

Der blev debatteret om Lokalrådet skal have en ”ekspert” til at hjælpe foreninger med at søge fonde. Michael foreslog en ERFA gruppe, (lokale foreninger/andre lokalråd) hvor man kan hjælpe hinanden med erfaring. Sættes på dagsorden til næste møde.

**ANSVARLIG: Heidi og Rasmus.**

Skal vi lave katalog over fonde/midler, der kan søges. Samle diverse links fra Merete (lagt på Facebook i arbejdsgruppen). Lave fundraising udvalg. Evt lave en sjov ”reklame” på FB – for at tiltrække interesserede. Punkt tages med på dagsordenen til næste møde.

**ANSVARLIG: Heidi og Rasmus.**

**6. Fælles kommunikationsplatform?**

Det blev aftalt at beholde Arbejdsgruppens facebookgruppe til input, debat og ideer.

Google drev / Drop Box til filer og kataloger.

**ANSVARLIG: Michael forsøger at sætte noget op til næste møde.**

Lægge referat ind på [www.fynslund.dk](http://www.fynslund.dk) og linke til Fynslund og Jordrup’s Facebookgruppe.

\*Foreningen skal oprettes med egen plads på hjemmesiden, med underliggende folder til referater.

**ANSVARLIG: Heidi kontakter Palle Mørup. Har opdatering med til næste møde. Palle inviteres evt. til mødet, (\*og Heidi sætter punktet på næste dagsorden. (Hvordan vil vi formidle vores visioner osv på en ”lækker måde” på hjemmesiden)**

Lokalrådet får fast plads i Fynslundmagasinet. Deadline til januar udgaven er 15.11. Der bliver 2 sider.

**ANSVARLIG: Heidi**

Møder i Lokalrådet er offentlige. 1 uge før møde laves opslag på Fynslund og Jordrup’s Facebookgruppe. ”Næste gang har vi fokus på”. Dermed kan borgere møde op, hvis emnet er noget de interesserer sig for, og evt. gerne vil involvere sig i.

**ANSVARLIG: Heidi eller Sonja.**

**Eventuelt.**

Sonja nævnte at hun havde flere ideer til projektlisten – de skal sendes til Heidi og tilføjes dagsorden til næste møde.

**ANSVARLIG: Sonja og Heidi**

Covid-19: Kan vi risikere, at der dukker for mange op til bestyrelsesmøder? Nok ikke sandsynligt, men folk kan opfordres til at komme med ideer osv på FB eller email.

Nytårskur: det bliver Lokalrådet der skal arrangere i fremtiden. Sættes på dagsorden til næste møde.

**ANSVARLIG: Heidi og Rasmus.**

Der er en oversigt over alle lokalråd og repræsentanter på Kolding kommunes hjemmeside.

**ANSVARLIG: Heidi undersøger.**

Referat sendes ud til Lokalrådets bestyrelse, og lægges på [www.fynslund.dk](http://www.fynslund.dk), så snart det er muligt.

**ANSVARLIG: Heidi**

Dagsorden til næste møde, ca en uge før mødet.

**ANSVARLIG: Heidi og Rasmus.**

**NÆSTE MØDE:**

**24. november 2020, kl. 19.00 i Fynslundhallen.**

**(Er booket/heidi)**